Jelgavā 2015.gada 26.februārī (prot. Nr.3/27)

**JELGAVAS PILSĒTAS PAŠVALDĪBAS 2015.GADA 26.FEBRUĀRA**

**SAISTOŠIE NOTEIKUMI Nr. 15-8**

**„JELGAVAS PILSĒTAS PAŠVALDĪBAS BUDŽETS 2015. GADAM”**

Izdoti saskaņā ar likuma

„Par pašvaldībām” 46.pantu un

likumu „Par pašvaldību budžetiem”

16.un 17.pantu

1. Noteikt Jelgavas pilsētas pašvaldības 2015.gada pamatbudžeta ieņēmumus 56 904 254 *euro* apmērā, tajā skaitā budžeta ieņēmumus no nodokļiem, nodevām, transfertiem un maksas pakalpojumiem 49 096 591 *euro* apmērā un finansēšanas līdzekļus 7 807 663 *euro* apmērā saskaņā ar 1.pielikumu.
2. Noteikt Jelgavas pilsētas pašvaldības 2015.gada pamatbudžeta izdevumus 56 904 254 *euro* apmērā, tajā skaitā izdevumus pēc valdības funkcijām 50 031 255 *euro* apmērā, izdevumus pašvaldības saistību nomaksai 6 541 239 *euro* apmērā, izdevumus līdzdalībai komersantu pašu kapitālā 331 760 *euro* apmērā saskaņā ar 2. un 3.pielikumu.
3. Apstiprināt Jelgavas pilsētas pašvaldības 2015.gada pamatbudžeta izdevumu atšifrējumu pa ekonomiskās klasifikācijas kodiem saskaņā ar 4.pielikumu.
4. Apstiprināt Jelgavas pilsētas pašvaldības 2015.gada informāciju par pašvaldības ilgtermiņa saistībām saskaņā ar 5.pielikumu.
5. Noteikt Jelgavas pilsētas pašvaldības 2015.gada speciālā budžeta ieņēmumus 1 990 821 *euro* apmērā un izdevumus 1 990 821 *euro* apmērā saskaņā ar 6.pielikumu.
6. Apstiprināt Jelgavas pilsētas pašvaldības 2015.gada speciālā budžeta izdevumu atšifrējumu pa ekonomiskās klasifikācijas kodiem saskaņā ar 7.pielikumu.
7. Apstiprināt Jelgavas pilsētas pašvaldības vidēja termiņa ielu finansēšanai paredzēto autoceļu fondu saskaņā ar 8.pielikumu.
8. Noteikt, ka Jelgavas pilsētas domes Finanšu nodaļai ir tiesības atvērt pamatbudžeta un speciālā budžeta asignējumus proporcionāli Jelgavas pilsētas pašvaldības pamatbudžeta un speciālā budžeta ieņēmumu izpildei, nepārsniedzot gada budžetā paredzētās summas. Šis nosacījums nav attiecināms uz līgumos paredzēto saistību izpildi.
9. Budžeta izpildītājiem līdz 20.03.2015. nodrošināt to pakļautībā un pārraudzībā esošo iestāžu, budžeta programmu un apakšprogrammu, pasākumu un projektu tāmju apstiprināšanu Jelgavas pilsētas domes pastāvīgajās komitejās un iesniegt Jelgavas pilsētas domes Finanšu nodaļā.
10. Budžeta izpildītājiem gada laikā atļauts realizēt izdevumus tādā apmērā, kādā tiem Jelgavas pilsētas domes Finanšu nodaļa asignējusi līdzekļus no dotācijas no vispārējiem ieņēmumiem, kā arī no budžeta izpildītāja faktiski gūtajiem ieņēmumiem par sniegtajiem maksas pakalpojumiem un no citiem pašu ieņēmumiem. Budžeta izpildītājs ir atbildīgs par to, lai izdevumi nepārsniedz tāmē apstiprinātos plānotos budžeta izdevumus atbilstoši ekonomiskās klasifikācijas kodiem.
11. Budžeta izpildītāji pamatbudžeta ieņēmumus par sniegtajiem maksas pakalpojumiem, kā arī speciālo budžetu ieņēmumus, kas pārsniedz budžetā noteikto ieņēmumu apjomu, var novirzīt tās pašas budžetā paredzētās programmas izdevumu papildu finansēšanai pēc budžeta grozījumu apstiprināšanas Jelgavas pilsētas domē, apstiprinot programmas tāmes grozījumus attiecīgajā Jelgavas pilsētas domes komitejā.
12. Noteikt, ka laika posmā starp Jelgavas pilsētas pašvaldības budžeta grozījumiem līdzekļus no programmas “Izdevumi neparedzētiem gadījumiem” var piešķirt ar Jelgavas pilsētas domes priekšsēdētāja rīkojumu neatliekamu un nozīmīgu pasākumu izdevumiem, kas nav paredzēti pašvaldības pamatbudžeta apropriācijās. Visus piešķīrumus iekļauj kārtējos gada budžeta grozījumos, kurus apstiprina Jelgavas pilsētas dome**.** Līdzekļu daļu 7115 *euro* apmērā rezervēt avāriju vai stihisko nelaimju seku likvidācijai un saglabāt šo līdzekļu apjomu līdz budžeta gada beigām.

Jelgavas pilsētas domes priekšsēdētājs A.Rāviņš